Port-Martin

Port-Martin var den første franske forskningsstasjonen i Antarktis, beliggende ved Cape Margerie i Frankrikes kravsone Terre Adélie.

Den ble etablert 20. januar 1950 av en ekspedisjon ledet av Paul-Emile Victor, på dagen 110 år etter at Jules Dumont d'Urville oppdaget Terre Adélie. Stasjonen ble ødelagt av brann natten mellom 23. og 24. januar 1952 og erstattet av den nye basen Dumont D'Urville 62 km lenger vest i 1956.

Port-Martin hadde en bemanning på 11 personer vinteren 1950 og 17 i 1951. Det ble gjennomført forskning innen seismologi, meteorologi, glasiologi, etc.

Restene etter basen er oppført på lista over historiske steder og kulturminner i Antarktis og er beskyttet av bestemmelsene som er gitt i Antarktistraktaten.

 Referanser 

 Eksterne lenker 



Kategori:Forskningsstasjoner i Antarktis
Kategori:Terre-Adélie
Kategori:Verneområder i Antarktis
Kategori:Etableringer i 1950
Kategori:Opphør i 1952
Kategori:Artikler i Antarktis-prosjektet
Kategori:Havner i Antarktis